கேள்வி: காளிகாம்பா கோயில் பற்றி தகவல் சொல்.
பதில்: படிமம்:Skvt temple.jpg காளிகாம்பா கோயில் (''Kalikamba Temple'') இந்தியா கருநாடகம் மாநிலத்திலுள்ள மங்களூர் கீழ் கார் தெருவில் அமைந்துள்ளது. சிறீ காளிகாம்பா விநாயகர் கோயில் என்ற பெயராலும் அழைக்கப்படுகிறது. இந்தக் கோயில் முக்கியமாக விசுவகர்மா பிராமண சமூகத்தினர் எனப்படும் பொற்கொல்லர், கொல்லர், தச்சு வேலை மற்றும் கட்டிடக்கலை தொழில்களில் ஈடுபட்டுள்ளவர்களால் பராமரித்துப் போற்றப்படுகிறது. காளிகாம்பா கோயில் 2000 ஆம் ஆண்டு பெரிய அளவில் புதுப்பிக்கப்பட்டது. விநாயகர் மற்றும் காளிகாம்பா தேவியின் கர்ப்பக்கிரகங்கள் கருங்கல்லால் மீண்டும் கட்டப்பட்டன.
கேள்வி: காளிகாம்பா கோயில் - தெய்வங்கள் பற்றி தகவல் சொல்.
பதில்: காளிகாம்பா கோயிலில் பின்வரும் தெய்வங்கள் வழிபடப்படுகின்றன. *சிறீ விநாயகர் (கணேசு) *சிறீ காளிகாம்பா (காளி தேவி) *சிறீ விசுவகர்மா (பரபிரம்மம்) *சிறீ வாசுகி ( வளாகத்தில் ஒரு சிறிய நாகபனை உள்ளது) *நவகிரகங்கள் *வசந்த மண்டபம்
கேள்வி: காளிகாம்பா கோயில் - குருமாதா என்பது என்ன?
பதில்: கோயில் வளாகத்திற்குள், சிறீ நாகலிங்க குரு (அய்யா குரு என்று பிரபலமாக அறியப்படுகிறார்) பெயரில் ஒரு மடம் உள்ளது. இது குருமடம் என்று அழைக்கப்படுகிறது.
கேள்வி: காளிகாம்பா கோயில் - திருவிழாக்கள் பற்றி விளக்கவும்.
பதில்: இங்கு கொண்டாடப்படும் முக்கிய பண்டிகை உகாதி. இது 10 நாட்களுக்கு மேலாக கோலாகலமாகக் கொண்டாடப்படுகிறது. அதோடு ஏராளமான கலாச்சார நிகழ்வுகளும் நடைபெறுகின்றன. ஆவணி மற்றும் புரட்டாசி மாதங்களில் சிறப்பு பூசைகளும் செய்யப்படுகின்றன. படிமம்:Gurji.jpg
கேள்வி: காளிகாம்பா கோயில் - சமூகப் பணிகள் குறித்து விரிவாக சொல்லுங்கள்.
பதில்: தட்சிண கன்னட மற்றும் உடுப்பி மாவட்டங்களில் வசிக்கும் ஏழை விசுவகர்மா பிராமணர்களுக்காக, 5 ஆண்டுகளுக்கு ஒருமுறை, இந்தக் கோயில் புனித நூல் விழா நடத்துகிறது. சிறீ காளிகாம்பா சேவா சமிதி குழு பல சமூக சேவை நடவடிக்கைகளுக்கு தன்னார்வத் தொண்டு செய்கிறது. விசுவகர்மா சகாகரா வங்கி (முன்னர் எசு கே கோல்ட்சுமித் கூட்டுறவு சங்கம் என்று அழைக்கப்பட்டது) உள்ளது. இது முக்கியமாக மற்றவர்களைத் தவிர விசுவகர்மா சமூகத்தின் தேவைகளைப் பூர்த்தி செய்கிறது. விசுவகர்மா மாணவர்களிடையே கல்வியை ஊக்குவிக்கும் பல அறக்கட்டளைகள் கோயிலுடன் தொடர்புடையவை, அவை தொடக்கப்பள்ளி முதல் உயர்கல்வி வரை ஏழை மாணவர்களுக்கு உதவித்தொகை மற்றும் பண உதவி வழங்குகின்றன.